《陈晋江以壬戌四月上浣宴同僚于二公亭》
宋代·黄公度

百年遗址俯郊坰，十里苍波带古亭。
隔岸楼台春去远，满湖烟雨酒微醒。
苔碑缺落庭松老，野鸟去来汀草青。
风物不殊天竺路，扁舟仿佛旧曾经。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。